Urang Cino
Urang Cino atau Tionghoa (ijoan Hokkien dari kato simplified Chinese: 中华; traditional Chinese: 中華; pinyin: zhonghua; Pe̍h-ōe-jī: Tiong-hôa) atau Huaren (华人) adolah sebutan di Indonesia untuak urang-urang dari suku atau banso Cino. Kato Tionghoa ko dalam bahaso Indonesia acok dipakai untuak manggantian kato "Cina" nan mampunyoi konotasi negatif.[1] Kato ko juo dapek marujuak kapado urang-urang Cino nan tingga di lua Republik Rakyaik Cino, co di Indonesia (Cino Indonesia), Malaysia (Cino Malaysia), Singapura, Hong Kong, Taiwan, Amerika Serikat, dsb.. Dek itu, dalam bahaso Indonesia, istilah urang Tionghoa jo urang Tiongkok mampunyoi pabedaan makna; nan partamo marujuak pado etnis atau suku bangso, nan kaduo marujuak pado kawarganagaraan Republik Rakyaik Tiongkok. Urang-urang Tiongkok nan pai marantau umumnyo disabuik sabagai urang Cino parantauan (Hoakiao).
Di Tiongkok surang, konsep sarupo takana jo namo Huaxia (simplified Chinese: 華夏) nan marujuak pado konsep bangso sarato paradaban Tiongkok, nan basumber dari kasadaran banso Han (kalompok etnis mayoritas di Cino Daratan, nan barasa dari Dinasti Han) jo niniak muyangnyo, nan sacaro kolektif disabuik sabagai Huaxia. Sadang istilah Zhonghua surang dipakai sacaro rasmi dalam namo nagara, baiak pado wakatu sabalun Parang Dunia II (Republik Cino - Zhonghua minguo) maupun sasudah Parang Saudara Tiongkok (Republik Rakyaik Cino - Zhonghua remin gongheguo)
RujuakanSuntiang
- ↑ Budaya Tionghoa, Istilah Tiongkok Tionghoa China Chinese Dan Cina, 2011
min_Latn min_Latn min_Latn min_Latn bjn_Latn